Cătălin Drulă: "Vom semna, în 2 luni, un contract de achiziție pentru 20 de trenuri noi. Asta este soluție de viitor, nu cârpeala din fiecare an".
Cătălin Drulă, ministrul Transporturilor, a susținut vineri, 30 iulie 2021, o conferință de presă în care a precizat că în următoarele două luni se va semna un contract pentru achiziția a 20 de trenuri noi. Cătălin Drulă: "Eu aș vrea să avem 37 de trenuri și mă voi lupta să avem bani". Cătălin Drulă: "Aceasta este parte din soluția de viitor, nu cârpeala care se desfășoară an de an".
Ministrul Transporturilor, Cătălin Drulă, a convocat în dimineața zilei de vineri, 30 iulie 2021, o ședință cu directorii căilor ferate. Aceștia au discutat despre incidentele care au avut loc în ultimele zile în România. "În cel mult două luni vom semna un contract de achiziție pentru 20 de trenuri noi. Eu aș vrea să avem 37 de trenuri și mă voi lupta să avem bani. Din bani europeni. Aceasta este parte din soluția de viitor, nu cârpeala care se desfășoară an de an", a spus Drulă după ședința cu directorii căilor ferate.